ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብኣንፈት ደቡብ ምብራቕ ትግራይ ኵናት ተኻይዱ ከምዝነበረ ተገሊጹ 7 ሕዳር 2020 ሰራዊት መንግስታት ፈደራልን ሓይልታት ክልል ትግራይን ብኣንፈት ደቡብ ምብራቕ ትግራይ ኵናት ተኻይዱ ከምዝነበረ ምንጭታትና ገሊጾም። ትማሊ፡ ካብ ክልል ዓፋር ናብ ከባብታት ሓይቂ መሳሕልን ጨርጨርን ዘእቱ ከቢድ ኲናት ከምዝወዓለ ሓለፍቲ ጸጥታ ክልል ትግራይ ሓቢሮም። ብኻልእ ምንጪ ግን ኣይተረጋገጸን። ብኻልእ ወገን እቲ ኣብ ምዕራብ ትግራይ ዝቐነየ ውግእ ይቕጽልን ድምጺ ከቢድ ብረት ካብ ርሑቕ ይስማዕን ከምዘሎ፡ ኣብ ሰቲት ሑመራ ዝርከብ ወሃቢ ርእይቶ ሓቢሩ። ይኹን እምበር፡ ብዛዕባ እቲ ዝካየድ ዘሎ ኵናት ካብ ሚኒስትሪ ምክልኻል ኢትዮጵያን ዝተዋህበ ዝርዝር ሓበሬታ የለን። ኣብ ሰብን ንብረትን ዝወረደ ጉድኣት እውን ብወግዒ ኣይተገልጸን ዘሎ። ኣብቲ ክልል ሓይሊ ኤለክትሪክ ተመሊሱ ከምዘሎን፡ ኣገልግሎት ስልክን ኢንተርነትን ግን ከምዘይተመልሰ ምንጭታትና ሓቢሮም። ክሳብ ሕጂ ኣብ መቐለ፡ ኩነታት ህዱእ ከምዘሎን፡ ሰብ ዕለታዊ ዋኒኑ የካይድ ከምዘሎን ተሓቢሩ። እንተኾነ፡ ኣብቲ ክልል ኣገልግሎት ባንክ ተዓጽዩ ብምህላው፡ ሰብ ገንዘብ ከውጽእ ብዘይምኽኣሉ ሃለኽቲ ነገራት ክገዝእ ጸጊሙዎ ከምዘሎ ምንጭታትና ገሊጾም። ምዕባለታት ቅልውላው ክልል ትግራይ እንታይ ይመስል?
